FIȘA MĂSURII 6.2 - Sprijin pentru demararea de afaceri cu activități neagricole în zonele rurale

CODUL Măsurii: MCS 6.2

PNDR: M.6, SM 6.2 - „SPRIJIN PENTRU DEMARAREA DE AFACERI CU ACTIVITĂȚI NEAGRICOLE ÎN ZONELE RURALE”

Tipul măsurii: □ INVESTIŢII

* SERVICII
* SPRIJIN FORFETAR

1. **Descrierea generală a măsurii**

|  |
| --- |
| În cadrul acestei sub-măsuri se va acorda sprijin pentru facilitarea diversificării prin înfiinţarea şi dezvoltarea de microîntreprinderi şi întreprinderi mici în sectorul non-agricol din zonele rurale, în vederea unei dezvoltări economice durabile, creării de locuri de muncă și reducerii sărăciei în spațiul rural.  Sprijinul va viza crearea de noi activități non-agricole, în special, pentru fermierii de mici dimensiuni sau membrii familiilor lor și în general, pentru micii întreprinzători din mediul rural, acordându-se prioritate sectoarelor cu potențial ridicat de dezvoltare identificate în SDL. |

În analiza SWOT s-au identificat existența tradițiilor și meșteșugurilor locale pe teritoriul GAL (PTP4), precum şi patrimoniu cultural foarte bogat: biserici de lemn, monumente istorice, arhitectura, zone de interes istoric si cultural, propice pentru turism religios si cultural – istoric (PTT3), flora si fauna foarte variata, specii rare de plante (Paduri deosebite) (PTT5); posibilitate de turism speologic, de alpinism, de agrement (rafting, ciclism)(PTT6), accesibilitate foarte buna, prin drumuri modernizate (PTT7) care cu ajutorul OT2- Posibilitatea accesării fondurilor nerambursabile în vederea valorificării resurselor zonei și introducerii inovării, stimulării gestionării durabile a resurselor naturale (OT4), posibilităţii de creare a unor noi locuri de munca si de crestere a populatiei ocupate prin accesul la finantare a persoanelor cu abilitati antreprenoriale (OP2), creării de noi locuri de munca și noi IMM-uri cu activităţi non-agricole, culturale, creative în mediul rural (OP4), posibilităţii creării de noi ateliere de producere a unor produse tradiționale(OE8) reduc efectele datorate PST4 - Unităţi de cazare insuficiente şi AT3 - Degradarea monumentelor istorice din lipsa unor interventii eficiente, PSP 11 - Slaba dezvoltare a activităților non-agricole care generează dependența populatiei rurale de agricultura de subzistență, AP2 - Creșterea somajului în rândul tinerilor absolvenți de studii superioare, PSE5- Infrastructura turistica insuficient dezvoltata, AOSI 2 - Degradarea spatiilor dezafectate, a cladirilor traditionale cu valoare culturala și a monumentelor istorice.  
**Obiectiv general**:iii)Obținerea unei dezvoltări teritoriale echilibrate a economiilor și comunitățiilor rurale, inclusiv crearea și menținerea de locuri de muncă

**Obiective specifice ale măsurii :**

* Creşterea numărului de întreprinderi din sectorul nonagricol
* Creșterea serviciilor și crearea de locuri de muncă în teritoriul GAL
* Încurajarea menținerii și dezvoltării activităților meșteșugărești.
* Diversificarea economiei rurale

**Măsura contribuie la prioritatea prevăzută la art. 5, Reg. 1305/2013** P6: Promovarea **incluziunii sociale, a reducerii sărăciei şi a dezvoltării economice în zonele rurale Măsura contribuie la Domeniul de intervenţie 6A)** Facilitarea diversificării, a înfiinţării şi a dezvoltării de întreprinderi mici, precum şi crearea de locuri de muncă

Măsura contribuie la obiectivele transversale ale Reg. 1305/2013:

**Mediu și climă -** “Dezvoltarea exploataţiilor şi a întreprinderilor” va contribui la prevenirea abandonului terenurilor agricole prin sprijinirea tinerilor fermieri, inclusiv în vederea îndeplinirii statutului de fermieri activi, a cerințelor privind eco-condiționalitatea și măsurilor de înverzire, conducând la o activitate agricolă sustenabilă. De asemenea, măsura promovează investiţiile pentru producerea și utilizarea energiei regenerabile, prelucrarea deșeurilor, a reziduurilor, precum şi a celor pentru reducerea emisiilor de gaze cu efect de seră şi de amoniac în agricultură. Sprijinul vizează, totodată, adaptarea fermelor mici la schimbările climatice și reducerea vulnerabilității acestora prin adoptarea unor culturi rezistente la schimbări climatice și minima intervenție asupra solului, economisirea apei în agricultură, adoptarea de surse de încălzire bazate pe biomasă, reducerea emisiilor de amoniac prin investiții în fermă.

Totodată, sprijinul acordat fermierilor, microîntreprinderilor și întreprinderilor mici pentru producția și utilizarea surselor regenerabile de energie, în special, prin utilizarea biomasei în cadrul submăsurii ce vizează dezvoltarea activităților non-agricole contribuie la reducerea efectelor schimbărilor climatice. Activitățile de agroturism sprijinite vor viza practicarea unui turism responsabil care să evite degradarea zonelor naturale sensibile și, mai mult decât atât, promovarea acestora, contribuind inclusiv la promovarea biodiversității și generarea de venituri pentru locuitorii mediului rural.

**Inovare -** Încurajarea instalării tinerilor fermieri ca manageri de exploataţii agricole va facilita procesele inovatoare în sectorul agro-alimentar, tinerii fermieri fiind mai deschiși să aplice tehnologii şi procese noi. De asemenea, tinerii fermierii au un rol important în diseminarea de bune practici, idei şi concepte noi, deoarece au acces mai facil la informații noi, inovatoare. Sprijinul acordat exploataţiilor agricole de mici dimensiuni va facilita accesul acestora pe piaţă, și adoptarea unor tehnici şi metode noi și unor tehnologii inovatoare, etc. Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti.

**Complementaritatea cu alte măsuri din SDL**: Un rol important îl are diversificarea activităţilor din zonele rurale şi crearea de alternative de venit ce vor fi stimulate prin MCS 6.2 şi 6.4. Sprijinul va fi acordat pe baza unui plan de afaceri şi va fi direcţionat către infiinţarea de noi activităţi non agricole în scopul creării de locuri de muncă .Sprijinul se va axa pe activităţi de productie, meşteşugăreşti, agro-turistice şi prestarea de servicii. Pentru crearea de venituri alternative, fermierii/membrii familiei acestora vor fi incurajaţi să îşi diversifice activitatea către sectorul nongricol. În același mod intervenţiile MCS 4.2, pentru înfiinţarea de noi unităţi procesatoare pentru produse agro-alimentare, ce necesită investiţii consistente raportat la cerinţele obligatorii conform normelor în vigoare, vor genera locuri de muncă în zonele rurale, iar beneficiarii direcți/grupul țintă sunt reprezentați de fermieri, întreprinderi

**Sinergia cu alte măsuri din SDL**: Măsura atât la nivel de investiţii pentru întreprinderi, cât şi cele suport, va asigura sinergic un nivel de viaţă mai ridicat, creşterea gradului de incluziune pe piaţa muncii şi dezvoltarea economică în mediul rural, contribuind la îndeplinirea obiectivului III, P6 – Promovarea incluziunii sociale, alături de MCS 6,4, 7.2, 7.3, 7.4, 7.5 care vizează sprijinul pentru investiții în infrastructură și refacerea și modernizarea patrimoniului natural și cultural.

1. **Valoarea adăugată a măsurii**

În cadrul acestei măsuri se vor sprijini proiecte mici, cu o intensitate a sprijinului public nerambursabil de maximum 30000 euro/proiect. De asemenea, conform criteriilor de selectie vor avea prioritate in etapa de selectie proiectele inițiate de tineri cu vârsta pșână în 40 de ani, femei, proiecte care promovează idei sau concepte noi, proiecte adresate sectorului agroturistic care mențin specificul arhitectural local.

1. **Trimiteri la alte acte legislative**

**Recomandarea 2003/361/CE** din 6 mai 2003 privind definirea micro-întreprinderilor şi a întreprinderilor mici şi mijlocii.

**Ordonanță de Urgență nr. 44/2008** privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare;

**Ordonanța de Urgență nr. 142/2008** privind aprobarea Planului de amenajare a teritoriului național

4.Beneficiari direcţi/indirecţi (grup ţintă)

* Fermieri sau membrii unei gospodarii agricole, care își diversifică activitatea prin înființarea unei activități non-agricole în spațiul rural pentru prima dată. Persoanele fizice neautorizate nu sunt eligibile;
* Micro-întreprinderi și întreprinderi mici existente din spațiul rural, care își propun activități non-agricole, pe care pe care nu le-au mai efectuat până la data aplicării pentru sprijin;
* Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups);

Beneficiari indirecţi: populația din teritoriul GAL.

**5.Tip de sprijin**

Sprijinul va fi acordat sub formă de sumă forfetară pentru finanțarea de noi activități non-agricole în mediul rural pe baza unui plan de afaceri.

**6. Tipuri de acţiuni eligibile si neeligibile**

**Acţiuni eligibile:**

*Investiții pentru producerea și comercializarea produselor non-agricole, cum ar fi:*

* + fabricarea produselor textile, îmbrăcăminte, articole de marochinărie, articole de hârtie și carton;
  + fabricarea produselor chimice, farmaceutice;
  + activități de prelucrare a produselor lemnoase;
  + industrie metalurgică, fabricare construcții metalice, mașini, utilaje și echipamente;
  + producerea de produse electrice, electronice, și metalice, mașini, utilaje și echipamente, producția de carton etc;

*Investiții pentru activități meșteșugărești, cum ar fi:*

* + Activități de artizanat și alte activități tradiționale non-agricole (olărit, brodat, prelucrarea manuală a fierului, lânii, lemnului, pielii etc.)

*Investiții legate de furnizarea de servicii, cum ar fi:*

* + Servicii medicale, sociale, sanitar-veterinare;
  + Servicii de reparații mașini, unelte, obiecte casnice;
  + Servicii de consultanță, contabilitate, juridice, audit;

**Acțiuni neeligibile:**

* + Prestarea de servicii agricole;
  + Procesarea și comercializarea produselor prevăzute în Anexa 1 din Tratat;
  + Producția de electricitate din biomasă ca și activitate economică

1. **Condiţii de eligibilitate**
   * Investiția trebuie să se încadreze în cel puțin unul din tipurile de activități sprijinite prin măsură;
   * Localizarea proiectului pentru care se solicită finanțare trebuie să fie în teritoriul GAL;
   * Solicitantul trebuie să demonstreze capacitatea de a asigura cofinanțarea investiției;
   * Viabilitatea economică a investiției trebuie să fie demonstrată pe baza prezentării unei documentații tehnico-economice;
   * Întreprinderea nu trebuie să fie în dificultate, în conformitate cu Liniile directoare privind ajutorul de stat pentru salvarea şi restructurarea întreprinderilor în dificultate;
   * Investiția va fi precedată de o evaluare a impactului preconizat asupra mediului și dacă aceasta poate avea efecte negative asupra mediului, în conformitate cu legislația în vigoare menționată în capitolul 8.1.
2. **Criterii de selecţie**

Se vor prioritiza proiectele generatoare de noi locuri de muncă, inovatoare și ale căror beneficiari sunt tineri sub 40 ani, femei.

Criteriile de selectie locale vor avea in vedere:

* ***În domeniul turistic*** – vor fi finanțate proiectele care mențin specificul arhitectural local. Vor fi prioritare proiectele care propun acțiuni inovative, de exemplu: dezvoltare softuri pentru promovare turistică în concordanță cu măsurile privind TIC, finanțare servicii concepere pachete turistice, proiecte care susțin promovarea produselor de Zona Zero, proiecte care contribuie la obiectivele transversale – mediu, care includ sistemele de calitate, proiecte de agroturism care susțin promovarea produselor locale
* ***În domeniul economic*** – vor fi finanțate proiectele care promovează și dezvoltă meșteșugurile populare, care vizează diversificarea serviciilor către populație.

1. **Sume (aplicabile) si rata sprijinului**

**Sprijinul public nerambursabil** este de: 20.000 de euro pentru fiecare proiect, sprijin care poate fi majorat până la maxim 30.000 euro în cazul activităților de producție, servicii medicale, sanitar-veterinare și de agro-turism. Proiectele care primesc un cuantum de 20.000 euro/proiect vor reprezenta cea mai mare pondere din totalul proiectelor.

Sprijinul pentru înfiinţarea de activităţi nonagricole în zone rurale se va acorda, sub formă de primă, în două tranşe astfel:

• 70% din cuantumul sprijinului la semnarea deciziei de finanțare;

• 30% in cuantumul sprijinului se va acorda cu condiția implementării corecte\_a planului de afaceri, fără a depăși cinci ani de la semnarea deciziei de finanțare.

Perioada de implementare a Planului de Afaceri este de maximum 5 ani și include controlul implementării corecte precum și plata ultimei tranșe.

În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate.

1. **Indicatori de monitorizare**

Număr de proiecte care beneficiază de sprijin de 20000 euro- 10

Număr de proiecte care beneficiază de sprijin de 30000 euro: 4

Cheltuială publică totală: 320000 euro

Număr de locuri de munca nou create: 5